CELEX: 32021D1944
Language: ro
Date: 2021-11-02 00:00:00
Title: Decizia (UE) 2021/1944 a Băncii Centrale Europene din 2 noiembrie 2021 de modificare a Deciziei (UE) 2020/1997 privind aprobarea volumului emisiunii de monede metalice în 2021 (BCE/2021/48)

10.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 397/26
               
            
         DECIZIA (UE) 2021/1944 A BĂNCII CENTRALE EUROPENE
         din 2 noiembrie 2021
         de modificare a Deciziei (UE) 2020/1997 privind aprobarea volumului emisiunii de monede metalice în 2021 (BCE/2021/48)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 128 alineatul (2),
         întrucât:
         
                     (1)
                  
                  
                     De la 1 ianuarie 1999, Banca Centrală Europeană (BCE) are dreptul exclusiv de a aproba volumul emisiunii de monede metalice de către statele membre a căror monedă este euro.
                  
               
                     (2)
                  
                  
                     Pe baza estimărilor privind cererea de monede metalice euro în 2021 transmise BCE de către statele membre a căror monedă este euro, BCE a aprobat volumul total de monede metalice euro destinate circulației și de monede euro de colecție care nu sunt destinate circulației în 2021 prin Decizia (UE) 2020/1997 a Băncii Centrale Europene (BCE/2020/57) (1).
                  
               
                     (3)
                  
                  
                     În conformitate cu articolul 3 din Decizia (UE) 2015/2332 a Băncii Centrale Europene (BCE/2015/43) (2), un stat membru din zona euro trebuie să notifice BCE dacă preconizează că cererea efectivă de monede metalice euro va depăși volumul aprobat al emisiunii de monede metalice într-un an calendaristic și trebuie să solicite aprobarea ad hoc pentru un volum suplimentar al emisiunii de monede metalice în anul calendaristic respectiv, în cazul în care cererea de monede metalice continuă să crească.
                  
               
                     (4)
                  
                  
                     La 1 septembrie 2021, De Nederlandsche Bank a solicitat, și în numele Ministerului Finanțelor din Țările de Jos, ca volumul de monede metalice euro pe care Țările de Jos le-ar putea emite în 2021 să fie majorat cu un volum suplimentar de 50 de milioane EUR, de la 0,1 milioane EUR la 50,1 milioane EUR, pentru a-i permite să răspundă unei creșteri neașteptate a cererii de monede ca urmare a relaxării măsurilor de izolare luate în contextul COVID-19, a redeschiderii magazinelor și a unui efect sezonier.
                  
               
                     (5)
                  
                  
                     La 8 septembrie 2021, Latvijas Banka a solicitat ca volumul de monede metalice euro pe care Letonia le-ar putea emite în 2021 să fie majorat cu un volum suplimentar de 5,1 milioane EUR, de la 5,7 milioane EUR la 10,8 milioane EUR, pentru a-i permite să răspundă unei creșteri neașteptate a cererii de monede ca urmare a impactului COVID-19 asupra circulației monedelor în Letonia.
                  
               
                     (6)
                  
                  
                     La 4 octombrie 2021, Národná banka Slovenska a solicitat ca volumul de monede metalice euro pe care Slovacia le-ar putea emite în 2021 să fie majorat cu un volum suplimentar de 2 milioane EUR, de la 16 milioane EUR la 18 milioane EUR, ca răspuns la o emisiune netă de monede euro mai mare față de 2020 și 2019, ca urmare a impactului COVID-19 și a unei cereri mai mari prevăzute pentru perioada dinaintea Crăciunului din 2021.
                  
               
                     (7)
                  
                  
                     Din motive de eficiență, și prin derogare de la articolul 3 alineatul (7) din Decizia (UE) 2015/2332 (BCE/2015/43) în ceea ce privește solicitările ad hoc de aprobare pentru Letonia și Slovacia, este potrivit ca aceste modificări să fie implementate de Consiliul guvernatorilor prin modificarea Deciziei (UE) 2020/1997 (BCE/2020/57).
                  
               
                     (8)
                  
                  
                     Prin urmare, Decizia (UE) 2020/1997 (BCE/2020/57) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificare
            Tabelul de la articolul 2 din Decizia (UE) 2020/1997 (BCE/2020/57) se înlocuiește cu următorul tabel:
            
                        1.
                     
                     
                        rândul privind Letonia se înlocuiește cu următorul:
                        
                                    „Letonia
                                 
                                 
                                    10,6
                                 
                                 
                                    0,2
                                 
                                 
                                    10,8”;
                                 
                              
                  
                        2.
                     
                     
                        rândul privind Țările de Jos se înlocuiește cu următorul:
                        
                                    „Țările de Jos
                                 
                                 
                                    50,0
                                 
                                 
                                    0,1
                                 
                                 
                                    50,1”;
                                 
                              
                  
                        3.
                     
                     
                        rândul privind Slovacia se înlocuiește cu următorul:
                        
                                    „Slovacia
                                 
                                 
                                    16,0
                                 
                                 
                                    2,0
                                 
                                 
                                    18,0”.
                                 
                              
                  
         
            Articolul 2
            Producerea de efecte
            Prezenta decizie produce efecte de la data notificării sale către destinatari.
         
         
            Articolul 3
            Destinatari
            Prezenta decizie se adresează statelor membre a căror monedă este euro.
         
         
            Adoptată la Frankfurt pe Main, 2 noiembrie 2021.
            
               
                  Președintele BCE
               
               Christine LAGARDE
            
         
         
            (1)  Decizia (UE) 2020/1997 a Băncii Centrale Europene din 24 noiembrie 2020 privind aprobarea volumului emisiunii de monede metalice în 2021 (BCE/2020/57) (JO L 410, 7.12.2020, p. 104).
         
            (2)  Decizia (UE) 2015/2332 a Băncii Centrale Europene din 4 decembrie 2015 privind cadrul procedural pentru aprobarea volumului emisiunii de monede metalice euro (BCE/2015/43) (JO L 328, 12.12.2015, p. 123).